Elīna Kokareviča

Elīna Kokareviča (dzimusi 1986. gada 12. februārī Madonā) ir latviešu literatūrzinātniece, rakstniece, redaktore un korektore.

Ieguvusi maģistra grādu baltu filoloģijas studijās Latvijas Universitātes Humanitāro zinātņu fakultātē, studējusi doktorantūrā, apzinot Jura Kronberga daiļradi. Darbojusies kā literārā redaktore. Strādājusi Latvijas Ornitoloģijas biedrībā, bijusi viena no literatūras portāla Ubisunt.lv idejas autorēm un redaktorēm (2011—2016). Vadījusi biedrību Valodu muzejs. Kopš 2024. gada ir Latvijas PEN valdes locekle. Strādā par projektu vadītāju biedrībā "Gribu palīdzēt bēgļiem".

2021. gadā "Valodu māja" izdevusi Elīnas Kokarevičas stāstu krājumu "Rēgi""Rēgi"  Valodu māja, kas ir viņas debija literatūrā. 2024. gada nogalē publicēts otrais stāstu krājums "Flora un fauna", ko arī izdevusi "Valodu māja". Abas grāmatas nominētas grāmatu mākslas konkursā "Zelta ābele" un iekļautas Latvijas Literatūras gada balvas garajā sarakstā.

 References 

 External links 
 www.literatura.lv

Kategorija:1986. gadā dzimušie
Kategorija:Madonā dzimušie
Kategorija:Latvijas literatūrzinātnieki
Kategorija:Latvijas rakstnieki